Document ID: 31988R0948

ΚΑΝΟΝΙΣΜΟΣ ( ΕΟΚ ) αριθ . 948/88 ΤΗΣ ΕΠΙΤΡΟΠΗΣ της 8ης Απριλίου 1988 για την τροποποίηση του κανονισμού ( ΕΟΚ ) αριθ . 3653/85 περί λεπτομερειών εφαρμογής του καθεστώτος εισαγωγής που εφαρμόζεται σε ορισμένες τρίτες χώρες στον τομέα του προβείου και αιγείου κρέατος από το έτος 1986
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 3643/85 του Συμβουλίου της 19ης Δεκεμβρίου 1985 σχετικά με το καθεστώς εισαγωγής που εφαρμόζεται σε ορισμένες τρίτες χώρες στον τομέα του προβείου και αιγείου κρέατος από το έτος 1986 ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3939/87 ( 2), και ιδίως το άρθρο 3,
Εκτιμώντας :
ότι ο κανονισμός ( ΕΟΚ ) αριθ . 3653/85 της Επιτροπής ( 3 ) προβλέπει τις λεπτομέρειες εφαρμογής του καθεστώτος εισαγωγής που εφαρμόζεται σε ορισμένες τρίτες χώρες στον τομέα του προβείου και αιγείου κρέατος από το έτος 1986 - ότι, εντούτοις, σε ό,τι αφορά τη Χιλή, η παραγωγή εξαρτάται κατά πολύ από την εποχή και ότι οι δυνατότητες αποθεματοποίησης στη χώρα αυτή θα παραμείνουν περιορισμένες κατά τη διάρκεια των προσεχών ετών - ότι πρέπει, συνεπώς, να καταστούν ελαστικότερες οι διατάξεις που προβλέπονται από τον κανονισμό ( ΕΟΚ) αριθ . 3653/85 σε ό,τι αφορά την κατανομή των ποσοτήτων που διατίθενται στο πλαίσιο των ετήσιων ορίων που έχουν αποφασισθεί - ότι, εντούτοις, λόγω της ιδιαίτερα ευαίσθητης κατάστασης της αγοράς της περιοχής 7, πρέπει να προβλεφθούν ποσοτικά όρια στις εισαγωγές στην περιοχή αυτή κατά τη διάρκεια του πρώτου τριμήνου - ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβείου και Αιγείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1 Το άρθρο 1 του κανονισμού ( ΕΟΚ ) αριθ . 3653/85 αντικαθίσταται από το ακόλουθο κείμενο :
"Άρθρο 1 1 . Σε καθένα από τα τρία πρώτα τρίμηνα κάθε έτους, τα κράτη μέλη προβαίνουν στην έκδοση πιστοποιητικών εισαγωγής για τα προϊόντα που περιλαμβάνονται στο άρθρο 1 παράγραφος 1 του κανονισμού ( ΕΟΚ ) αριθ . 3643/85, μέσα στο όριο του ενός τετάρτου των ποσοτήτων, εκφρασμένων σε τόνους ισοδύναμου σφαγίου ανά τρίτη χώρα και ανά κατηγορία, που αναφέρονται στο εν λόγω άρθρο .
2 . Κατά τη διάρκεια του τέταρτου τριμήνου κάθε έτους, τα κράτη μέλη προβαίνουν στην έκδοση πιστοποιητικών εισαγωγής, μέσα στο όριο του υπόλοιπου, που παραμένει διαθέσιμο, από τις ποσότητες που αναφέρονται στο άρθρο 1 παράγραφος 1 του κανονισμού ( ΕΟΚ ) αριθ . 3643/85 .
3 . Εντούτοις, σε ό,τι αφορά τη Χιλή, τα κράτη μέλη προβαίνουν, για τα προϊόντα που περιλαμβάνονται στο άρθρο 1 παράγραφος 1 του κανονισμού ( ΕΟΚ ) αριθ . 3648/85 :
- κατά τη διάρκεια του πρώτου τριμήνου, στην έκδοση πιστοποιητικών εισαγωγής μέσα στο όριο του συνόλου των ποσοτήτων, εκφρασμένων σε τόνους ισοδύναμου σφαγίου, ανά κατηγορία, που προβλέπονται σε αυτό το ίδιο άρθρο,
- σε καθένα από τα τρία τελευταία τρίμηνα, στην έκδοση πιστοποιητικών εισαγωγής μέσα στο όριο του υπολοίπου που παραμένει διαθέσιμο, από τις ποσότητες που προβλέπονται στο εν λόγω άρθρο .
4 . Επιπλέον,
- η Γαλλία και η Ιρλανδία επιτρέπεται να περιορίζουν, κάθε έτος, την έκδοση πιστοποιητικών εισαγωγής στις ποσότητες που εισάγουν παραδοσιακά από τις εν λόγω τρίτες χώρες . Η έκδοση πραγματοποιείται κάθε τρίμηνο σύμφωνα με τις διατάξεις που προβλέπονται στις παραγράφους 1 και 2,
- κατά τη διάρκεια του πρώτου τριμήνου κάθε έτους, η Ισπανία και η Πορτογαλία επιτρέπεται να εκδίδουν πιστοποιητικά εισαγωγής για τα προϊόντα προέλευσης Χιλής μέσα στο ολικό όριο του 25 % των ποσοτήτων, εκφρασμένων σε τόνους ισοδύναμου σφαγίου, ανά κατηγορία, που προβλέπονται στο άρθρο 1 παράγραφος 1 του κανονισμού ( ΕΟΚ ) αριθ . 3643/85 ." Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 8 Απριλίου 1988 .

Labels: 3
15
17
6